200 फीट गहरा बोरवेल, 20 फीट नीचे फंसी; कैमरे में हाथ हिलते दिखे
गुजरात में जामनगर जिले के तमाचान गांव में शनिवार की सुबह ढाई साल की एक बच्ची बोरवेल में गिर गई। जानकारी के मुताबिक बच्ची बोरवेल में 20 फीट नीचे बोरवेल में ढाई साल की मासूम बच्ची फंसी हुई है। बच्ची को बचाने के लिए सेनाtwo and half year old girl falls into borewell in gujarat village
गुजरात में जामनगर जिले के तमाचान गांव में शनिवार सुबह ढाई साल की एक बच्ची 200 फीट गहरे बोरवेल में गिर गई। वह 20 फीट नीचे फंसी हुई है। बच्ची को बचाने के लिए सेना की भी मदद ली जा रही है। उम्मीद जताई जा रही है कि बच्ची को बचा लिया जाएगा।
खेत में खेल रहे थे श्रमिकों के बच्चे
तमाचण गांव के एक खेत में कुछ श्रमिक परिवार काम में लगे हुए थे। आसपास उनके बच्चे भी खेल रहे थे। इसी दौरान ढाई साल की एक बच्ची खुले बोरवेल में गिर गई। दूसरे बच्चों ने श्रमिकों को इसकी जानकारी दी। इसके बाद गांव के सरपंच ने दमकल और पुलिस को सूचना दी।
बच्ची के हाथ दिखाई दिए
रेस्क्यू टीम से मिली जानकारी के अनुसार बच्ची फिलहाल बोर के अंदर 20 फीट नीचे फंसी है। राहत की बात है कि बच्ची के शरीर में मूवमेंट बना हुआ है। कैमरे में उसके हाथ भी हिलते नजर आ रहे हैं। रोबोट की मदद से उसका एक हाथ रस्सी से बांध लिया गया है। बच्ची को ऑक्सीजन देना शुरू कर दिया गया है।
जेसीबी की मदद से खुदाई शुरू हो गई है 
सेना की रेस्क्यू टीम के अलाव जामनगर से एनडीआरएफ की एक टीम, फायर ब्रिगेड की टीम, पुलिसकर्मियों का दल भी मौके पर मौजूद है। जेसीबी की मदद से बोरवेल के बगल में खुदाई शुरू कर दी गई है। बोरवेल के किनारे अब तक करीब 7 फीट तक की खुदाई की जा चुकी है। रेस्क्यू टीम ने बच्ची को बचा लेने की उम्मीद जताई है।
मध्य प्रदेश का रहने वाला है बच्ची का परिवार
डिप्टी फायर ऑफिसर सीएन पान्डयन ने बताया कि खेत में मजदूरी करने वाला यह पीड़ित परिवार मध्य प्रदेश का रहने वाला है।
देखें, रेस्क्यू ऑपरेशन की अन्य फोटोज... 
